Fall stasjon

Fall stasjon var en jernbanestasjon på den nedlagte Valdresbanen i Søndre Land kommune i Innlandet fylke. Stasjonen åpnet i 1902, og navnet ble skrevet Fald frem til 1925. I 1968 ble statusen nedgradert først til stoppested og så til holdeplass. Persontrafikken på banen ble nedlagt ved årsskiftet 1988–89.Banedata 2004, s. 154. Stasjonsområdet hadde et krysningspor (to spor ved plattformen), samt et blindspor for hensetting av vogner. I tillegg to sidespor på sørsiden av den kryssende vegen hvor vanntårnet engang sto, her gikk det sidespor nr. 1 på ca. 150 meter opp til Skrankefoss Træsliperi samt sidespor nr. 2 ca 150 meter sør for krysset inn til fabrikkens andre fabrikkanlegg.

Stasjonsbygningen ble nedbrent av NSB i 1982.Leif Blichfeldt: Bilde fra nedbrenningen (Nasjonalbiblioteket)Iversen (1996), s. 107. Det står imidlertid fortsatt et skur ved plattformen. Ved Fall har det også vært vanntårnFylkesarkivet i Oppland ., og det gikk i sin tid to sidespor til A/S Skrankefoss Træsliperi (cellulosefabrikk og tresliperi). Skrankefoss ble etablert i 1910 og var i drift til 30. desember 1961 og skapte stor virksomhet både som tresliperi, for Fall stasjonsområde og for Valdresbanen.

 Referanser 

 Litteratur 





 Eksterne lenker 

 Jernbane.net om Fall stasjon
 Arkivnett Oppland om Fall stasjon

Kategori:Jernbanestasjoner på Valdresbanen
Kategori:Nedlagte jernbanestasjoner i Norge
Kategori:Byggverk i Søndre Land
Kategori:Jernbanestasjoner åpnet i 1902
Kategori:Samferdsel i Søndre Land
Kategori:Jernbanestasjoner nedlagt i 1989
Kategori:Søndre Lands historie
Kategori:Tidligere byggverk i Innlandet